recursal/SuperWikiNEXT-32B huggingface dataset:
**Heiko Bleher** (født 18. oktober 1944 i Frankfurt am Main) er en verdensberømt iktyologisk oppdager.
Han driver det iktyologiske publiseringsselskapet Aquapress.

Heikos mor var Amanda Flora Hilda Bleher. Hennes far igjen var Adolf Kiel, en pioner innen planteakvaristikk.
Da Bleher var fire år gammel, så han sine første discus i en utstilling ved Frankfurt Zoo som fortsatt var delvis ødelagt etter krigen.

Han ble med sin mor til Afrika og gjennom Europa på leting etter vannplanter.
Da han var sju år gammel, tok moren ham, storebroren og hans to søstre med på discusjakt i Sør-Amerika, hvor de levde med de innfødte i et halvt år og samlet 60 nye arter av vannplanter, mange fisk og andre dyr.
I 1959 bosatte Amanda seg i Brasil, og Heiko bygget der et plante- og fiskeoppdrettsanlegg i jungelen utenfor Rio.

I 1962 flyttet Heiko til USA for å studere på universitetsnivå.
I 1964 oppdaget han rødmunntetraen som 18 år senere ble vitenskapelig beskrevet og fikk navnet *Hemigrammus bleheri*, oppkalt etter Heikos mor. Han oppdaget også «royal blue»-varianten av discus. 
I 1967 flyttet han firmaet sitt til Tyskland.

Hans første bok om discus ble utgitt i 1982. Året etter kom hans første dokumentarfilm, og flere filmer kom i årene som fulgte.

I 2008 ble han arrestert i Manaus, anklaget for miljøkriminalitet, for å ha forsøkt å ta med seg preserverte spesimener ut av landet uten tilstrekkelige tillatelser.

Referanser
----------

1. ↑  «Arkivert kopi». Arkivert fra originalen 6. september 2008. Besøkt 2. september 2008.

Eksterne lenker
---------------

* Heiko Blehers biografi - aquapress-bleher.com

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC
 |
**Heiko Hunger** (født 24. juni 1964 i Sebnitz) er en tidligere kombinertløper og skihopper som først representerte DDR og senere Tyskland. Hans beste plasseringer som kombinertløper var en fjerdeplass i lagøvelsen under VM i 1984 samme år vant han også sitt eneste verdenscuprenn i karrieren på hjemmebane i Oberwiesenthal, året senere i 1985 ble han nummer fire på normaldistansen og nummer fem i lagkonkurransen under VM i Seefeld. Som hopper vant han bronsemedalje med det samlede tyske laget under VM 1991 i Val di Fiemme sammen med Jens Weißflog, Dieter Thoma og André Kiesewetter. Under OL i 1992 endte han på femteplass med det tyske laget i lagkonkurransen og endte på sjuendeplass individuelt. Han la opp som utøver det samme året.

Referanser
----------

Eksterne lenker
---------------

* (de) Heiko Hunger – Munzinger Sportsarchiv Rediger på Wikidata

* (en) Heiko Hunger – Olympedia Rediger på Wikidata

* (en) Heiko Hunger – Sports-Reference (OL-resultater – arkivert) Rediger på Wikidata

* (en) Heiko Hunger – FIS (kombinert) Rediger på Wikidata

* (en) Heiko Hunger – FIS (skihopping) Rediger på Wikidata

|  |  |
| --- | --- |
| Oppslagsverk/autoritetsdata | Munzinger (sport)
 |
***Heil dir im Siegerkranz*** («Hill deg i seierskrans») var Det tyske rikes keiserhymne fra 1871 til 1918. Noen egentlig nasjonalsang var det likevel ikke.

Tidligere hadde den vært en nasjonalsang for Preussen, men melodien var avledet fra den britiske *God Save the King/Queen*, og av den grunn ble sangen aldri populær over hele Tyskland. Ikke bare fikk den ikke støtte hos de fleste tyske nasjonalister, men ble heller aldri anerkjente av de sørtyske statene som Bayern eller Württemberg. Etter den første verdenskrigen ble det tyske rike avviklet, og *Das Lied der Deutschen* ble nasjonalsangen til Weimarrepublikken. *Die Wacht am Rhein* var en annen hymne som ble benyttet av det tyske rike som også kan bli betegnet som en nasjonalsang i den samme perioden.

Teksten er skrevet av Heinrich Harries i 1790, opprinnelig til fødselsdagen til kong Christian VII av Danmark og Norge, og melodien var som nevnt britisk.

Tekst
-----

**1.**

Heil dir im Siegerkranz,
Herrscher des Vaterlands!
Heil, Kaiser, dir!
||: Fühl in des Thrones Glanz
Die hohe Wonne ganz,
Liebling des Volks zu sein!
Heil Kaiser, dir! :||
**2.**

Nicht Roß, nicht Reisige
Sichern die steile Höh',
Wo Fürsten steh'n:
||:Liebe des Vaterlands,
Liebe des freien Manns
Gründen den Herrscherthron
Wie Fels im Meer.:||
**3.**

Heilige Flamme, glüh',
Glüh' und erlösche nie
Fürs Vaterland!
||:Wir alle stehen dann
Mutig für einen Mann
Kämpfen und bluten gern
Für Thron und Reich!:||
**4.**

Handel und Wissenschaft
Heben mit Mut und Kraft
Ihr Haupt empor!
||:Krieger- und Heldentat
Finden ihr Lorbeerblatt
Treu aufgehoben dort,
An deinem Thron!:||
**5.**

Dauernder stets zu blüh'n
Weh' unsre Flagge kühn
Auf hoher See!
||:Wie so stolz und hehr
Wirft über Land und Meer
Weithin der deutsche Aar
Flammenden Blick.:||
**6.**

Sei, Kaiser Wilhelm, hier
Lang' deines Volkes Zier,
Der Menschheit Stolz!
||:Fühl' in des Thrones Glanz,
Die hohe Wonne ganz,
Liebling des Volks zu sein!
Heil, Kaiser, dir!:||

Eksterne lenker
---------------

* Melodi

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** GND
 |
**Eärnur** (1928-2050 T.T.) er en fiktiv person fra J.R.R. Tolkiens litterære verden Midgard. Han var den 33. og siste kongen Gondor. Han tok tronen etter sin fars, Eärnil IIs, død i 2043 i det tredje tidevervet, og etter hans forsvinning var det Riksforstanderne av Gondor som regjerte landet i mange generasjoner.

Eärnur var en stor general og hans største seier var i slaget ved Fornost mot Angmar i år 1975, hvor han klarte å ødelegge Angmar. Etter at han ble konge ble han utfordret to ganger av Heksekongen av Angmar, som var leder for Ringskrømtene, som nå hadde tatt tilhold i Minas Morgul. Den første utfordringen svarte Eärnur ikke på, men i 2050 T.T. kom det enda en utfordring og denne svarte han på. Etter at han gikk inn gjennom portene til Minas Morgul, ble han aldri sette eller hørt fra igjen.

Det ble ikke valgt noen ny konge som skulle styre, og derfor gikk Gondors styre over til riksforstanderne, og begynte med Mardil Voronwë, som hadde prøvd å holde Eärnur fra å dra til Minas Morgul. Riksforstanderne skulle styre *fram til kongen returnere*, for det var i begynnelsen ikke sikkert om Eärnur hadde blitt drept eller ikke. I tillegg hadde ikke Eärnur etterlatt seg noen arving. Selv om mange andre i Gondor hadde et slags krav på tronen, hadde de fleste av disse kravene noen tvil ved seg, og ingen ønsket å risikere enda an borgerkrig som Ættefeiden, som hadde påført Gondor store ødeleggelser.


|  |  |  |
| --- | --- | --- |
| Forgjenger:**Eärnil II** | **Konge av Gondor**(2043–2050 T.T.) | Etterfølger:**Aragorn II (etter lang tid)** |

Portal: Litteratur
**Tore Brantenberg**, (født i Porsgrunn 20. juni 1934, død 5. januar 2009 i Trondheim), var en norsk arkitekt, professor og tidligere redaktør for arkitekturtidsskriftet *Byggekunst*.

Utdanning og virke
------------------

Han var utdannet som arkitekt i 1959 ved NTH i Trondheim. Etter avsluttede studier praktiserte han noen år i inn- og utland, og han var et år i Milano som assistent hos den kjente italienske arkitekten og designeren Angelo Mangiarotti. I 1964 opprettet han egen praksis sammen med sin hustru (professor) Birgit Cold (Brantenberg) og Edvard Hiorthøy (Brantenberg, Brantenberg og Hiorthøy). Teamet tegnet en rekke nyskapende boligområder som brakte nye ideer inn i den kollektive boligbyggingen, bla. Risvollan i Trondheim og Tjensvoll i Stavanger.

Han ble ansatt ved avdeling for byggekunst, NTH i 1964 og ble professor ved Fakultet for arkitektur NTNU ved avdeling for byggekunst/boligplanlegging i 1984.
Tore Brantenberg har vært medlem av en rekke utredningsarbeider, komiteer og juryer. Han har vært aktiv i arkitektenes foreninger, formann i Trondheims Arkitektforening, visepresident i Norske arkitekters Landsforbund, medlem av Norges Tekniske Vitenskapsakademi.

Han brant for byrommet, bymiljøet, sosial boligbygging, og var en av foregangsfigurene i *Bymiljø 70* i Trondheim.

Tore Brantenberg har en stor faglitterær produksjon bak seg.

Verk
----

* 2008: *Italias urbane fenomen : byrom og mennesker*. ISBN 9788279352617
* 2002: *Hus i hage : privatliv og fellesskap i små og store boligområder*. ISBN 9788275320184
* 1997: *Byboligen : på vei mot en ny boform*. Den Norske Stats Husbank. ISBN 9788275320085

Eksterne lenker
---------------

* Dagbladet: «Trenger vi sosial boligbygging? » av Tore Brantenberg
* Avdempet barrikadestormer
* Arkitektnytt:Det italienske byrom

|  |  |
| --- | --- |
| Oppslagsverk/autoritetsdata | Store norske leksikon **·** Historisk befolkningsregister **·** BIBSYS **·** VIAF **·** LCCN **·** ISNI **·** KulturNav
 |
Den sentrale delen av fjellene sett mot øst med Shaladalen, Jezercagruppen og Valbonëdalen.
**Prokletije**, eller **De fordømte fjellene** (albansk: *Bjeshkët e nemuna*; serbisk: *Prokletije*; betydning på begge språk: «forbannede fjell»), er en fjellrekke i De dinariske alper som ligger i grenseområdet mellom det nordlige Albania, vestlige Kosovo og østlige Montenegro (kommunen Plav). 

Sterkt forrevne karstfjell med antydning til isbredannelse dominerer. Det høyeste fjellet i Prokletije er Maja e Jezercës (Jezercafjellet), som reiser seg opp til 2 694 moh. Fjellet har bratte vegger og tinder som gir det et alpint utseende som man ikke finner andre steder på Balkan. 

Den nest høyeste toppen i Prokletije er Đeravica (2 656 m), som også er det høyeste fjellet i Kosovo.

Sentrale deler av disse fjellene kalles også *Malësia e Madhe* på albansk. Den albanske delen av Prokletije betegnes også som «De albanske alper» (albansk: *Alpet Shqiptare*).

Fjellene er i hovedsak befolket av albanere.

Referanser
----------

1. ↑  Maja e Jezercës, Albania *Peakbagger.com*

Eksterne lenker
---------------

* (en) Accursed Mountains – kategori av bilder, video eller lyd på Commons Rediger på Wikidata
* Summitpost.org

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** NKC **·** GeoNames
 |
**Tore Erik Mohn** (født 21. september 1961) er en norsk organist og dirigent, utdannet i Trondheim, Oslo og Basel.

Biografi
--------

Tore Erik Mohn har hovedfag i korledelse ved Norges musikkhøgskole. Han studerte under Guy Bovet, professor i orgel ved Musikkhøgskolen i Basel, samtidig som han tok utøvende diplomstudium – orgel ved Norges musikkhøgskole. Han startet sin musikkfaglige utdannelse med Kirkemusikkstudiet ved Trøndelag musikkonservatorium.

Han er lektor i kordireksjon ved Norges musikkhøgskole, og er domorganist og dirigent i Fredrikstad domkirke, hvor han blant annet Borg Domkor, Borg Vokalensemble og Domkirkens Jentekor.

Han har gjennom årene dirigert en rekke større kor i Norge, blant annet Oslo Filharmoniske kor, og hadde nylig et vikariat som domkantor i Nidarosdomen. Han er også en av initiativtakerne bak Egil Hovland-festivalen.

Utgivelser
----------

* *Frank Nordensten: Organ Concertos* (LAWO Classics, 2017). Dirigent. Med Det Norske Blåseensemble og Dan René Dahl på orgel.

Referanser
----------

1. ↑  «CV». *Tore Erik Mohn* **(engelsk)**. Arkivert fra originalen 1. desember 2017. Besøkt 30. november 2017.
2. ↑  «Tore Erik Mohn» **(norsk)**. Besøkt 30. november 2017.
3. ↑  «Om koret». *Borg Domkor* **(engelsk)**. Arkivert fra originalen 1. desember 2017. Besøkt 30. november 2017.
4. ↑  «» Kirkemusikk Fredrikstad». *egilhovlandfestivalen.no*. Arkivert fra originalen 1. desember 2017. Besøkt 30. november 2017.
5. ↑  International, Challenge Records. «Organ Concertos - Frank Nordensten / Dan René Dahl - Challenge Records International». *Challenge Records International* **(engelsk)**. Besøkt 30. november 2017.

Eksterne lenker
---------------

* (no) Tore Erik Mohn hos Nationaltheatret Rediger på Wikidata
**Ezio Leonetti** (født 15. oktober 2002) er en albansk alpinist.

Idrettskarriere
---------------

### Sesongen 2018/19

Leonetti deltok i sitt første FIS-renn i desember 2018, i et storslalåmrenn i Plan de Corones i Italia, der han kom på 60.-plass. Han deltok i Vinter-EYOF 2019 (European Youth Olympic Festival), og kom der på 54.-plass i slalåm og 61.-plass i storslalåm. Han deltok også i Junior-VM i alpint 2019, og kom der på 64.-plass i super-G og 74.-plass i storslalåm.

### Sesongen 2019/20

Han deltok i Alpint under Vinter-OL for ungdom 2020, der han var flaggbærer under åpningsseremonien.. Han kom på 48.-plass i super-G, og kjørte seg opp til 35.-plass i kombinasjonen. I storslalåm kom han på 42.-plass, og i slalåm kjørte han ut.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]
2. ↑  FIS - *Ezio Leonetti - Results*, besøkt 9. mars 2020.
3. ↑  IOC - *Flag Bearers*, besøkt 30. mars 2020.
4. ↑  Lausanne 2020 - *Ezio Leonetti* Arkivert 13. januar 2020 hos Wayback Machine. besøkt 9. mars 2020.

Eksterne lenker
---------------

* (en) Ezio Leonetti – Olympedia Rediger på Wikidata

* (en) Ezio Leonetti – FIS (alpint) Rediger på Wikidata

* (en) Ezio Leonetti – TheSports.org Rediger på Wikidata
* (en) Profil hos Vinter-OL for ungdom 2020 Arkivert 13. januar 2020 hos Wayback Machine.
*Kan også være Inside Out (album) med Fates Warning*

**Inside Out** var et amerikansk hardcore-band fra Orange County, California. Bandets mest kjente medlem var vokalisten Zack de la Rocha som senere skulle bli vokalist og frontfigur i Rage Against the Machine.

I løpet av sin eksistens, som varte fra 1988 til 1991, ga bandet kun ut en EP, *No Spiritual Surrender*, som kom på Revelation Records i 1990. En nytt album, som skulle hete *Rage Against the Machine*, var under planlegging da gitarist Vic DiCara, som senere har spilt i blant annet Shelter, 108 og Bold, forlot bandet for å bli Hare Krishna-munk. Bandet la inn årene kort tid etterpå.

Selv om Inside Outs EP er en av Revelation Records' bestselgende album, er bandet først og fremst kjent gjennom de la Rocha. Rundt tiden det ble oppløst hadde det imidlertid begynt å få en viss oppmerksomhet i California, ikke minst på grunn av det energiske sceneshowet deres.

Eksterne lenker
---------------

* (en) Inside Out på Discogs Rediger på Wikidata

* (en) Inside Out på MusicBrainz Rediger på Wikidata

* (en) Inside Out på Songkick Rediger på Wikidata

* (en) Inside Out på Genius — sangtekster Rediger på Wikidata

* (en) Inside Out på AllMusic Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz **·** Discogs **·** AllMusic
 |
**Eöl**, alltid kalt *Mørkalv*, var i J.R.R. Tolkiens fiktive verden Midgard var en alv fra Beleriand, som levde i det første tidevervet.

Han var en av avarene (*de uvillige*) som bodde i skogen Nan Elmoth, formelt regnet som en del av Doriath. Han var en dyktig smed, og en venn av dvergene fra Nogrod og Belegost. Eöl *oppfant* galvorn, et svart metall av stor styrke og som var lett å smi, som han skapte om til rustninger som han brukte når han dro ut av skogen han bodde i. Han smidde også to sverd av metall fra en meteoritt, men måtte gi det ene sverdet, Anglachel, til Thingol som betalig for at Eöl fikk bo i Nan Elmoth. Det andre sverdet, Anguirel, behold han selv.

Han fanget *Aredhel Ar-Feiniel*, søsteren til Turgon, mens hun vandret gjennom hans skoger, og giftet seg med henne. Deres sønn var Maeglin. Eöl hatet Noldoene, og nektet derfor Aredhel og Maeglin å lete etter deres slekt. Aredhel og Maeglin dro siden til Gondolin, og stjal Anguirel fra ham, og fulgte etter dem. Da han ikke fikk lov å dra derfra med Meaglin, prøvde han å drepe sønnen i stedet for. Men han endte opp med å drepe Aredhel, og for denne handlingen ble han henrettet.

Andre versjoner av legendariet
------------------------------

I boka *Silmarillion* er Eöl framstilt som en Sindarin alv med et uspesifisert slektskap med Elwe Thingol, men i de svært sene skriftene til Tolkien (spesifisert: *Quendi and Eldar*, som er utgitt i *The War of the Jewels*) viser det seg at Tolkiens senere syn på Eöl var at: Eöl var en Avar som nedstammet fra den samme *klanen* som Noldoene (*Tatyar* klanen), men at Eöl hatet sine slektninger i Valinor. Eöls kjærlighet til smedkunsten, og han vennskap med dvergene, stemmer overens med Tolkiens syn på Noldoene, som også er beskrevet som *dvergevenner* i det første og andre tidevervet.

Portal: Litteratur
I programmering er **opprett, les, oppdater og slett** (ofte referert til som **CRUD**, fra engelsk: *create, read, update and delete*) de fire grunnleggende operasjonene for vedvarende lagring av data.

Historie
--------

Begrepet ble sannsynligvis først popularisert av James Martin i sin bok fra 1983 *Managing the data-base environment*.

Konsept
-------

Data kan legges inn på et *område* på en lagringsmekanisme. 

* Den grunnleggende egenskapen til en lagringslokasjon er at *innholdet* både er *lesbart* og *oppdaterbart*
* Før et lagringssted kan leses eller oppdateres må det bli *opprettet*, som vil si allokert og initialisert med innhold
* På et senere tidspunkt kan det hende at lagringsstedet må *ødelegges*, som vil si at det er ferdigstilt og deallokert

Sammen utgjør disse fire operasjonene de grunnleggende operasjonene for lagringsadministrasjon kjent som CRUD: *create*, *read*, *update*, *delete*.

Database
--------

Forkortelsen CRUD refererer til hovedoperasjonene som implementeres av databaser, og hver av bokstavene i akronymet kan avbildes til standard SQL-kommandoer:

| CRUD | SQL |
| --- | --- |
| Create | INSERT |
| Read | SELECT |
| Update | UPDATE |
| Delete | DELETE |

Selv om relasjonsdatabaser er vanlige å bruke som et vedvarende lag i programvare finnes det også mange andre vedvarende lag. CRUD-funksjonalitet kan for eksempel implementeres med dokumentdatabaser, objektdatabaser, XML-databaser, tekstfiler eller binære filer. 

Noen stordata-systemer implementerer ikke oppdatering, men har i stedet bare tidsstemplet innsetting (journalføring) og lagrer en helt ny versjon av objektet hver gang.

RESTful API-er
--------------

Forkortelsen CRUD brukes også om RESTful API-er, og kan avbildes til HTTP-metoder på følgende måte:

| CRUD | HTTP |
| --- | --- |
| Create | POST, PUT dersom man har id eller uuid |
| Read | GET |
| Update | PUT |
| Delete | DELETE |

CRUD-operasjoner i HTTP samvarer med metodene GET (for *read*), PUT (for *create* og *update*), POST (for *create*, hvis man ikke har id eller uuid) og DELETE (*delete*) ettersom de har semantikk for lagringsadministrasjon, hvilket betyr at de lar brukeragenter direkte manipulere tilstandene til målressurser. POST-metoden derimot er en prosessoperasjon som har målressurs-spesifikk semantikk som vanligvis overskrider omfanget av CRUD-operasjoner.

Se også
-------

* Atomisk, konsistent, isolert, durabel (ACID)
* Innputt/utputt (I/O)
* Representational state transfer (REST)
* Datamanipuleringsspråk (DML)

Referanser
----------

1. ↑  Martin, James. *Managing the Data-base Environment*. Englewood Cliffs, New Jersey: Prentice-Hall. s. 381. ISBN 0-135-50582-8.
2. ↑  Maryam Sulemani. «CRUD operations explained: Create, read, update, delete». Besøkt 14. desember 2021.
3. ↑  Fielding, Roy. «Hypertext Transfer Protocol (HTTP/1.1): Semantics and Content, Section 4». Internet Engineering Task Force (IETF). Besøkt 14. februar 2018.
4. ↑  Roy T. Fielding. «It is okay to use POST». roy.gbiv.com. Besøkt 14. april 2020.
**Fransklærerforeningen i Norge** er en nasjonal forening med ni avdelinger for fransklærere i Norge. Den ble stiftet 13. februar 1986 og Jarl Skofterud var dens første leder. Rolf Tobiassen var etterpå lenge leder og et aktivt medlem av styret. Foreningen fikk 400 medlemmer første året. Antallet har gått ned de siste årene siden antall skoler som tilbyr fransk har gått nedover. I 2020 var medlemstallet i snitt på to år ca. 290 medlemmer. Ca. 15% elever velger i dag fransk i skolen.

Formål
------

Fransklærerforeningen skal oppmuntre til opplæring i fransk og styrke franskens posisjon i Norge. Den skal også skape kontakt mellom fransklærere i Norge og støtte pedagogiske nyvinninger, spre opplysninger om Frankrike og fransktalende land, så vel som oppmuntre til videreutdanning og utvikle kontakt med fransklærerforeninger i andre land.

Aktivitet
---------

Foreningen organiserer kurs, seminarer, konferanser og pedagogiske dager, gir ut tidsskriftet *Fransklæreren* og informere via nettstedet fransklaereren.no, en Facebook side og en kanal på Youtube. Arbeidet skjer i samarbeid med «le Service culturel de l'Ambassade de France en Norvège». Organisasjonen er medlem av *Fédération internationale des professeurs de français (FIPF)*.

Eksterne lenker
---------------

* Offisielt nettsted Rediger på Wikidata
**Cory Danziger**, ofte feilstavet **Cory Danzinger**, (født 7. februar 1977 i Los Angeles County, California) er en amerikansk skuespiller og politisk aktivist.

Hans mest kjente rolle var som Dave Peterson, sønn av Tom Hanks' rollefigur Ray, i kult-filmen *The Burbs* fra 1998. For denne rollen ble han nominert til Young Artist Award for beste unge skuespiller i en spillefilm. Dette var hans tredje nominasjon for prisen. De andre to var for beste unge skuespiller i TV-filmen *Married to the Mob* (1988) og beste unge skuespiller i TV-serien *Beauty and the Beast* fra 1987 

I 1990 opptrådte han i rollen som Jake Potts i en episode av *Star Trek: The Next Generation* med tittelen «Brothers».

I 2007 var han tilbake etter en pause på fjorten år som stemmeskuespiller for "Sean" i TV-serien *The Magic 7*.

Danziger eier to selskaper, *Scene Four* og *The Original Leftys* i Los Angeles, California. er et reklamebyrå som arbeider for *Current TV, MTV-U, Game Show Network, Marilyn Manson* og *National Lampoon*. Han er grunnlegger av *The Original Leftys*. som er et selskap som markedsfører klær med et anti-krigsbudskap over hele Nord-Amerika. Selskapets mest notable skjorte er *Diss Destroyer* (George W. Bush med en Kiss make-up). I 2007 forlot Danziger ledelsen av The Original Leftys

I 2005 unnfanget Danziger og skapte *Guitar Dojo* med heavy metall-legenden, George Lynch. Skolen huser 400 avanserte gitarspillere over hele verden. Danziger er også medeier i Bootsy Collins Funk University, en internett bassgitarskole, grunnlagt i 2010.

Referanser
----------

1. 1 2  Se profil på Internet Movie Database
2. ↑  «Scene Four». Arkivert fra originalen 17. februar 2008. Besøkt 16. januar 2008.
3. ↑  «The Original Leftys Clothing». Besøkt 16. januar 2008.
4. ↑

Eksterne lenker
---------------

* (en) Cory Danziger på Internet Movie Database Rediger på Wikidata

* (en) Cory Danziger på AllMovie Rediger på Wikidata

* (en) Cory Danziger hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
Et **korollar** er i logikk og matematikk et resultat som følger nokså umiddelbart fra et større teorem, uten omfattende bevis.

I noen tilfeller kan et korollar være et spesialtilfelle av et gitt teorem, på en form som gjør dette lettere å bruke enn det opphavlige teoremet. Pytagoras’ læresetning er et korollar fra cosinussetningen. 

Ordet *korollar* har opphav i latin *corolla*, som igjen er en diminutiv av *corona* med betydning «blomsterkrans» eller «seierskrans». Poetisk er et korollar
en liten blomsterkrans som følger en større bukett - et teorem.

Se også
-------

* Lemma (matematikk)
* Teorem

Referanser
----------

1. ↑  E.J.Borowski, J.M.Borwein (1989). *Dictionary of mathematics*. Glasgow: Collins. s. 125. ISBN 0-00-434347-6.
2. ↑  «What is the difference between a theorem, a lemma, and a corollary?» **(engelsk)**. David Richeson: Division by Zero. Besøkt 4. februar 2020.
3. ↑  Steven Schwartzman (1994). *The words of mathematics. An etymological dictionary of mathematical terms used in English*. Washington, DC: The Mathematical Association of America. s. 59. ISBN 0-88385-511-9.

|  |  |
| --- | --- |
| Oppslagsverk/autoritetsdata | MathWorld
 |
***Coelocorynus muhi*** er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende
--------

En middelsstor (ca. 15 millimeter), avlang, nokså blank, svart gullbasse. Kroppsformen er nokså jevnbred, beina ikke spesielt lange. Hannene har fire rundede tenner på clypeus ("snuten") og en uthulning foran på pronotum. Hannen har også at kort, litt flatt horn i pannen. Pronotum er spredt og grovt punktert, tettere punktert i uthulningen. Dekkvingene har markerte punktrader.

Levevis
-------

Disse artene lever i fjellområder. Larvene utvikler seg inne i døde, mosekledte trestammer, både stående og liggende.

Utbredelse
----------

Arten lever i Sentral-Afrika.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien Trichiinae Fleming, 1821
					- Stammen Cryptodontini
						* Slekten *Coelocorynus* Kolbe, 1895
							+ ***Coelocorynus muhi*** Krikken, 2003

Kilder
------

* Antoine Ph. (2003) Révision du genre *Coelocorynus* Kolbe. Coléoptères 9(11):127-150.

Eksterne lenker
---------------

* (en) *Coelocorynus muhi* i Encyclopedia of Life Rediger på Wikidata

* (en) *Coelocorynus muhi* i Global Biodiversity Information Facility Rediger på Wikidata

* *Coelocorynus muhi* – detaljert informasjon på Wikispecies Rediger på Wikidata
**František Gregor** (født 8. desember 1938 i Bratislava, død 10. mars 2013) var en tsjekkoslovakisk ishockeyspiller som deltok i de olympiske vinterleker 1964 i Innsbruck.

Gregor vant en olympisk bronsemedalje i ishockey under vinter-OL 1964 i Innsbruck. Han var med på det tsjekkoslovakiske laget som kom på tredjeplass i turneringen bak Sovjetunionen og Sverige. Det var seksten lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes en gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng. Gregor spilte åtte kamper og scoret ett mål i OL-turneringen.

OL-medaljer
-----------

* 1964 Østerrikes flagg Innsbruck - Bronse Bronse i ishockey Tsjekkoslovakias flagg Tsjekkoslovakia

Referanser
----------

1. ↑   «Správný chlap, jehož střel se brankáři báli. Zemřel František Gregor, obránce mistrů Evropy 1961»[Hentet fra Wikidata]

Eksterne lenker
---------------

* (en) František Gregor – Olympedia Rediger på Wikidata

* (en) František Gregor – Sports-Reference (OL-resultater – arkivert) Rediger på Wikidata

* (cz) František Gregor – Tsjekkias olympiske komité Rediger på Wikidata

* (en) František Gregor – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Arendal omkring år 1800. Fra *Boydell's picturesque scenery of Norway* utgitt i London i 1820. Tegningene var laget av John William Edy under en reise i Norge år 1800.
Kornoppløpet i 1813 er en hendelse fra Arendals historie som ofte trekkes fram.

Uåret 1812 var det verste i manns minne i store deler av Norge, og etterfulgte en serie uår i Norge under Napoleonskrigene. Den engelske blokaden ble samtidig forsterket, og importen av korn fra Danmark dermed alvorlig redusert. 

Fra Lesja kunne presten Peder Alstrup Jordhøg fortelle at kornet led «*betydelig Skade, saa at hvis der ikke fra andre Stæder kan føres Korn her, saa troer jeg ikke andet, end at et betydeligt antal af dette Folk maae døe af Hunger...Der er stor Sorrig og Bedrøvelse blandt Folket. Jammeren er ubeskrivelig.*» 

I Arendal var det tomt for korn i slutten av juni 1813. Folk fra omlandet henvendte seg til byfogd Berg, og forlangte å få korn utdelt fra det kongelige kornmagasin, som ellers var forbeholdt de militære. Under et hastemøte 30.juni hørte byfogd og borgere almuen «*storme udenfor med vildskab*», og de sa seg enige i at kravet måtte etterkommes selv uten statholderens godkjennelse, idet «*Uddeling af Magasinet er det eneste Rednings Middel for flere tusinde Familier.*»

Gemyttene falt til ro da kornet ble delt ut, men borgerne oppdaget at det slett ikke var nok. De besluttet derfor, at folk som var kommet helt fra Åmli skulle få 2,5 *notting* korn pr familiemedlem, mens folk fra Froland i Arendals omland kun fikk 1 *notting* (= 5,79 liter). Denne forskjellsbehandlingen opprørte allmuen, og det kom til håndgemeng. Brødrene Anders og Hans Dedekam (kjøpmenn i Arendal) ble «*slaaet, stødt, spændt og træd paa*», mens *stadshauptmann* Leth «*fik sin Kiole oprevet*». 

Byborgerne søkte tilflukt hos byfogden som lot alarmtrommene overdøve de taktfaste ropene om like porsjoner til alle. «*Nu skal Fanden tage ved jer, som har ladt Alarmtrommerne gaa,*» ble det ropt fra mengden. 

Men da soldatene kom borgervæpningen til unnsetning, lot folkemengden seg hurtig spre. Fem mann ble anholdt og ført til festningen på Odderøya. De fem ble, sammen med store deler av lokalsamfunnet, deltagere i en lang og pinefull rettssak som kom til å strekke seg over fem år.

Retten ga langt på vei de tiltalte medhold og hadde sympati for deres anklager mot arendalsborgerne. De tiltalte fikk tukthusstraff, men det var stor avstand mellom aktors påstander og dommene som ble avsagt.

Dokumenter fra saken er samlet i to arkivesker ved Aust-Agder museum og arkiv, Kuben.

Referanser
----------

1. ↑  Amund Pedersen: «Kornoppløpet i Arendal i 1813», *Arkivmagasinet* nr 3/2011 (s. 32-3), ISSN 0801-5449
2. ↑  Amund Pedersen: «Kornoppløpet i Arendal i 1813», *Arkivmagasinet* nr 3/2011 (s. 32-3), ISSN 0801-5449

Litteratur
----------

* Amund Pedersen: «Kornoppløpet i Arendal 1813», mastergradsoppgave, Universitetet i Oslo 2011.
* Gustav Sætra: «Norske bondeopprør på 1700-tallet, en trussel mot den dansk-norske helstaten?» i *Historisk tidsskrift* 77, 1998, s. 301–335.
* Halvdan Koht: *Norsk bondereising*, Aschehoug, Oslo 1926

Eksterne lenker
---------------

* Historieblogg
Den blodige søndagen. Tegning fra *Illustrated London News*
**Den blodige søndagen i London i 1887** var en politisk demonstrasjon i London den 13. november 1887 mot Storbritannias undertrykkelse av Irland. Under demonstrasjonen ble det fremsatt krav om at parlamentsmedlemmet William O'Brien skulle settes fri fra fengsel. Han var fengslet for en forseelse i den irske Land War. Demonstrasjonen ble organisert av Irish National League i samarbeid med den sosialdemokratiske føderasjon og den sosialistiske liga.

Sentrale deltagere var Eleanor Marx, Ramsay MacDonald, Annie Besant, poeten John Evelyn Barlas, og forfatteren Margaret Harkness, som gjenskapte hendelsesforløpet i novellen *Uten arbeid* (*Out of Work*) i 1888.

William Morris deltok også i hendelsene denne dagen, og holdt tale i begravelsen til de to protestantene som ble drept under sammenstøtene med politihester. I sin utopiske roman *News from Nowhere*, som første gang ble trykt i artikkelform i Commonweal i 1890. innflettet han en fiction-beskrivelse av opptøyene.

Referanser
----------

1. ↑  Margaret Harkness: *Out of Work*, Swan Sonnenschein, London 1888; Ivan R. Dee Publisher, 25. september 1990, ISBN 0929587391
2. ↑  William Morris: *News from Nowhere, or An Epoch of Rest, being some chapters from A Utopian Romance*, artikkelserie i Commonweal 1890; nytrykk Boston, Mass. 1890; første engelske (reviderte) utgave Reeves & Turner, 1891; nytrykk april 1891, juni 1891, mars 1892; Kelmscott Press Edition, 1892; nytrykk mars 1895, januar 1897, november 1899, august 1902, juli 1905, januar 1907, 10. utgave Longmans Green and Co. 39 Paterson Row, London, New York, Bombay og Calcutta, januar 1908.

Litteratur
----------

* Harkness, Margaret (1888). *Out of Work (Radical Fiction Series)*. Swan Sonnenschein, London, 1888; Ivan R. Dee Publisher, Chicago, 1. august 1990. ISBN 978-0-92958-739-4. ISBN 0-92958-739-1.
Kornsjø stasjon
Den gamle veibrua over grensen 1934
**Kornsjø** er et tettsted i Enningdalen i Halden kommune, på grensen til Sverige. Stedet ligger ved Nordre Kornsjø, 141 moh. Det er ca. 400 husstander med postnummer Kornsjø, dette inkluderer Prestebakke.

I lokalene etter den nå nedlagte Kornsjø stasjon er ett av Norges største modelljernbaneanlegg under oppbygging. På Kornsjø finner man ellers Villa Kornsjø B&B, Grensestua cafe & kiosk, dampbåten «Prøven», Østfold gipsmakeri og i tillegg flere mindre hobbyvirksomheter. «Kornsjødagene» avholdes årlig, som regel første helgen i juni.

Våren 2012 vant Kornsjø God morgen Norge sin uhøytidelige kåring som dreide seg om Østfolds perler. De ble også utpekt til å bli besøkt av TV2 sitt TV-team hvor en reportasje om tettstedet skulle bli laget.

I 2016 og 2017 var den kjente realityserien Farmen spilt inn på Finnsvika i Kornsjø. i 2016 med vanlige deltakere og i 2017 med kjendisfarmen

Referanser
----------

1. ↑  Visitnorway.no om modelljernbanen

Eksterne lenker
---------------

* Idd og Enningdalen historielag
* Hjemmeside for Kornsjø
* Gamle postkort fra Kornsjø
* Dampbåten "Prøven"
* Villa Kornsjø

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GeoNames
 |
**Kroppsoverflaten** er dekket av hud. I fysiologi og medisin er kroppsoverflaten den målte eller beregnede flate av hudoverflaten.

I mange sammenhenger er kroppsoverflaten en størrelse som varierer mye bedre med stoffskiftemål, nyrefunksjon, kravene til hjertets pumpeeffekt og behovet for mengde cellegift eller kortison, enn høyde, vekt, eller BMI (body mass index).

Normal verdier / areal
----------------------

* Normal kroppsoverflate angis til 1,7 m².
* Gjennomsnittlig kroppsoverflate for nyfødte: 0,25 m²
* Gjennomsnittlig kroppsoverflate for barn (2 år gammelt): 0,5 m²
* Gjennomsnittlig kroppsoverflate for barn (9 år gammelt): 1,07 m²
* Gjennomsnittlig kroppsoverflate for barn (10 år gammelt): 1,14 m²
* Gjennomsnittlig kroppsoverflate for barn (12–13 år gammelt): 1,33 m²
* Gjennomsnittlig kroppsoverflate for kvinner: 1,6 m²
* Gjennomsnittlig kroppsoverflate for menn: 1,9 m²

Utregning av brannskade
-----------------------

I brannskadesammenheng deles kroppsoverflaten i 9 deler som er noenlunde like store, og er egnet til å regne ut prosentvise forbrenninger.

De 9 delene er:

* Hodet
* H.arm
* V.arm
* Framsiden av kroppen
* Baksiden av kroppen
* Framsiden av h.ben
* Baksiden av h.ben
* Framsiden av v.ben
* Baksiden av v.ben

Utregninger
-----------

Det er flere formler som har vært brukt for å regne ut kroppsoverflaten som alternativ til direkte måling. En vanlig brukt formel er Mosteller-formelen, publisert i 1987:

Her er areal i kvadratmeter beregnet fra vekt *v* i kilogram og høyde *h* i centimeter:

{\displaystyle {x}={\sqrt {\frac {v\times h}{3600}}}}
En annen er Haycock-formelen (for barn):

{\displaystyle {x}=0.024265\times {v{\mbox{ (kg)}}}^{0.5378}\times {h{\mbox{ (cm)}}}^{0.3964}},
Du Bois & Du Bois, *Arch Intern Med* 1916;17:863:

{\displaystyle {x}=(71.84\times {v{\mbox{ (kg)}}}^{0.425}\times {h{\mbox{ (cm)}}}^{0.725})/10000},
Gehan EA, George SL, *Cancer Chemother Rep* 1970;54:225-235:

{\displaystyle \mathrm {S} =0.0235\times h{\mbox{ (cm)}}^{0.42246}\times v{\mbox{ (kg)}}^{0.51456}} ,
Boyd's formel:

{\displaystyle \mathrm {S} =0.0003207\times h{\mbox{ (cm)}}^{0.3}\times v{\mbox{ (g)}}^{(0.7285-0.0188\log \_{10}{v\mathrm {(g)} })}}.
Turistbåter foran grotten
Blå grotte fra innsiden
**Den blå grotte** (*Grotta Azzurra*) er en kjent hule på kysten av den italienske øya Capri.

Grotten har en åpning som ligger delvis under vannflaten, som andre grotter på øya. De romerske keiserne som hadde villaer på øya brukte den blå grotte som sitt private bad. I dag er grotten en stor og populær turistattraksjon som turistene besøker med båt.

Avhengig av tidevannet og bølgene som slår mot åpningen vil båtførerne be sine passasjerer om å legge seg ned i bunnen av båten mens de drar båten inn i selve grotten med en lenke som er pemanent montert i inngangen. Inne i grotten er vannet smult og den virker opplyst fra sjøbunnen med en vakker fluoruserende blå farge, derav navnet

Eksterne lenker
---------------

* Offisielt nettsted Rediger på Wikidata

* (it) Offisielt nettsted Rediger på Wikidata

* (en) Blue grotto (Capri) – kategori av bilder, video eller lyd på Commons Rediger på Wikidata
* Blue Grotto photographs
* Blue Grotto history

|  |  |
| --- | --- |
| Oppslagsverk/autoritetsdata | Store Danske Encyklopædi **·** Store Danske Encyklopædi **·** Encyclopædia Britannica **·** GND **·** GeoNames
 |
***Korol-olen*** (originaltittel: *Король-олень*) er en sovjetisk film fra 1969, regissert av Pavel Arsenov.

Handling
--------

Deramo er en snill, men enfoldig, konge av Serendippe. Han ønsker å gifte seg, men det er et stort problem: Hvordan finne ut hvilken kjærlighet som faktisk er ekte, og hvilke kvinner som bare er ute etter den kongelige tronen. Trollmannen Durandarte gir kongen en figur av en klovn, som skal begynne å le hver gang noen forteller en usannhet. Klovnen ligner veldig mye på favoritten til kongen, den listige og slemme ministeren Tartaglia. Han har i lang tid vært forelsket i Angela, datteren til en annen minister, Pantalone, en mer engstelig byråkrat.

Men Angela elsker Deramo, selv om hun ikke ønsker å være hans brud, og mener at ekteskap unødvendige og ydmykende. Tartaglia klekker ut en rekke intriger og forstyrrer på alle mulige måter datteren hans Clarice som planlegger å gifte seg med den unge, kjekke kammerherren Leandra, Angelas bror. Til tross for alle triksene til den første ministeren, klarer kongen, med Angelas frekkhet og skarphet, å skjelne hennes ekte kjærlighet for ham. Han forelsker seg i henne, og han ønsker å gjøre ham til sin kone.

Skuespillere
------------

* Yury Yakovlev som Deramo
* Valentina Malyavina som Angela.
* Sergey Yursky som Tartaglia.
* Vladimir Shlesinger som Pantalone
* Oleg Tabakov som Chigolotti.
* Oleg Yefremov som Durandarte.
* Elena Solovey som Clarice
* Viktor Zozulin som Leander
* Vladimir Grammatikov som Zanni
* Alla Budnitskaya som en ung kvinne.

Referanser
----------

1. ↑  «Йога на парящем мосту и концерт военного оркестра: лучшие события выходных». Arkivert fra originalen 17. mai 2022. Besøkt 4. mai 2022.
2. ↑  Король-олень (1969)

Eksterne lenker
---------------

* (en) *Korol-olen* på Internet Movie Database Rediger på Wikidata

* (en) *Korol-olen* på AllMovie Rediger på Wikidata
***Den blå dahlia***, (originaltittel: *The Blue Dahlia*) er en amerikansk film noir fra 1946 regissert av George Marshall etter et originalmanus av Raymond Chandler med Veronica Lake, William Bendix og Alan Ladd i hovedrollene.

Handling
--------

De tre vennene Johnny Morrison, Buzz Wanchek og George Copeland reiser til Hollywood, California. George og Buzz finner en leilighet sammen, men Johnny overrasker sin kone, Helen, som er vertskap for en opprørsk fest med mange fulle gjester. Johnny oppdager også at Helen har en affære med Eddie Harwood, eier av Blue Dahlia-nattklubb ved Sunset Strip. Men festen avsluttes, og alle gjestene drar. 

Helen, som har drukket seg full, tilstår overfor Johnny at sønnen deres, Dickie, som Johnny trodde døde av difteri, faktisk døde i en bilulykke som skjedde fordi Helen kjørte i alkohol-påvirket tilstand. Johnny kjøper en buss-billett til Los Angeles, men hører på radio at Helen er drept og at Johnny er mistenkt. Politiet avhører blant annet Buzz Wanchek og George Copeland. 

Etter at Johnny har sjekket inn på et billig hotell i Los Angeles under et falskt navn, finner hotell-sjefen Corelli has egentlige identitet og forsøker å utpresse ham. Corelli selger også informasjon om ham til en gangster ved navn Leo (nattklubb-partneren til Eddie) som deretter planlegger å kidnappe Johnny. Men samtidig som Johnny må forsøke å unngå Leo, men samtidig blir han også forfulgt av politiet.

Medvirkende
-----------

* Alan Ladd - Johnny Morrison
* Veronica Lake - Joyce Harwood
* William Bendix - Buzz Wanchek
* Howard Da Silva - Eddie Harwood
* Doris Dowling - Helen Morrison
* Hugh Beaumont - George Copeland
* Tom Powers - Captain Hendrickson
* Howard Freeman - Corelli
* Don Costello - Leo
* Will Wright - "Dad" Newell

Referanser
----------

1. ↑  «filmfront.no» **(norsk)**. Besøkt 1. juni 2016.

Eksterne lenker
---------------

* (en) *Den blå dahlia* på Internet Movie Database Rediger på Wikidata

* (no) *Den blå dahlia* hos Filmfront Rediger på Wikidata

* (sv) *Den blå dahlia* i Svensk Filmdatabas Rediger på Wikidata

* (da) *Den blå dahlia* i Danmark Nationale Filminstitut Rediger på Wikidata

* (en) *Den blå dahlia* på AllMovie Rediger på Wikidata

* (fr) *Den blå dahlia* på Allociné Rediger på Wikidata

* (nl) *Den blå dahlia* på MovieMeter Rediger på Wikidata

* (en) *Den blå dahlia* på Turner Classic Movies Rediger på Wikidata

* (en) *Den blå dahlia* på American Film Institute Rediger på Wikidata

* (en) *Den blå dahlia* på Rotten Tomatoes Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Marianna Nagy** (født 13. januar 1929, død 3. mai 2011) var en ungarsk kunstløper som deltok i de olympiske vinterleker 1948 i St. Moritz, 1952 i Oslo og 1956 i Cortina d'Ampezzo.

Nagy vant en olympisk bronsemedalje i kunstløp under Vinter-OL 1952 i Oslo. Sammen med sin bror László Nagy kom hun på tredjeplass i parløp, bak Ria Falk / Paul Falk fra Tyskland og Karol Kennedy / Peter Kennedy fra USA.

Fire år senere, under vinter-OL 1956 i Cortina d'Ampezzo, vant de en ny bronsemedalje i parløp. De ble nummer tre bak Elisabeth Schwarz / Kurt Oppelt fra Østerrike og Frances Dafoe / Norris Bowden fra Canada.

OL-medaljer
-----------

* 1952 Norges flagg Oslo - Bronse Bronse i kunstløp, parløp Ungarns flagg Ungarn
* 1956 Italias flagg Cortina d'Ampezzo - Bronse Bronse i kunstløp, parløp Ungarns flagg Ungarn

VM-medaljer
-----------

* VM 1950 – Bronse Bronse i kunstløp, parløp
* VM 1953 – Bronse Bronse i kunstløp, parløp
* VM 1955 – Bronse Bronse i kunstløp, parløp

Referanser
----------

1. ↑   PIM identifier, PIM authority ID PIM120954, resolver.pim.hu, besøkt 25. juni 2020[Hentet fra Wikidata]

Eksterne lenker
---------------

* (en) Marianna Nagy – Olympedia Rediger på Wikidata

* (en) Marianna Nagy – Sports-Reference (OL-resultater – arkivert) Rediger på Wikidata
Kimura
**Kimura** (japansk: Gyaku ude-garami) er en form for armlås som utøves i kampsporter som for eksempelJudo, brasiliansk jiu jitsu, Submision Wrestling og Mixed Martial Arts (MMA). Teknikken er oppkalt etter den japanske judokaen Masahiko Kimura som ved flere anledninger brukte teknikken med stort hell i sine kamper. Teknikken kan utføres både stående og liggende, og går ut på at man griper motstanderens motsatte håndledd mens den andre armens øvre del legges på utsiden av den holdtearmens øvre del før den bøyes rundt på innsiden. Denne armens hånd griper så i utøverens håndledd. Denne type tilhører samlebetegnelsen på typen grep som på engelsk kalles Figure four da de tre involverte armene tilsammen former en figur som ser ut som et fire-tall. Den bøyde armen til motstanderen bendes så bak dennes rygg. Det er vanlig å forsterke effekten ved at utøveren bender sin fot rundt livet på motstanderens samme side som den angrepne armen. Den ønskede effekten er å påføre motstanderen smerte i skulderen. I ytterste konsekvens kan ben i skulderen knekke. Utført i en kampsport er det vanlig at grepet utføres med sikte på at motstanderen gir seg og i så måte yter denne seier.
**Pantheon** (fra gresk: παν-, *pan-*, «all-» og θεός, *theos*, «gud») kan vise til:

* Pantheon, et tempel for alle gudene i en polyteistisk religion, eller henvises til en forsamling av guder innenfor en religion, gudeverden samlet.

I en verdslig betydning betegner ordet et sted der nasjonens store menn og kvinner ligger gravlagt eller æres på annen måte.

**Pantheon** kan også henvise spesifikt en av følgende bygninger:

* Pantheon (Roma) i Roma, et tempel fra det 2. århundre, senere omgjort til kirke.
* Panthéon i Paris, en kirke fra 1700-tallet.
* Pantheon (London) i London, en bygning fra det 1700-tallet som i dag brukes til teater.

Pantheon er også brukt av organisasjoner og institusjoner:

* Pantheon Books, et forlagshus.

Dette er en pekerside og inneholder kun pekere til forskjellige betydninger av dette ordet. Hvis du har fulgt en lenke hit, kan du kanskje gå tilbake og rette den, så den peker direkte til riktig artikkel. Se alle artikler som begynner med *Pantheon (andre betydninger)*.
Den botaniske hage i Łódź
**Jakub Mowszowicz botaniske hage i Łódź** (polsk *Łódzki Ogród Botaniczny imienia Jakuba Mowszowicza*) ligger ved Krzemieniecka-gaten 36/38 i bydelen Polesie. Hagen ble åpnet den 20. juli 1973 og er med sine 63 hektar Polens største botaniske hage. En egen del av hagen utgjøres av det berømte Palmehuset i Park Źródliska. 

Prosjektet for opprettelsen av den botaniske hagen ble utarbeidet på 1930-tallet av Stefan Rogowicz, som var direktør i Plantacje Miejskie («Byplantasjene»). Den 19. september 1946 ble et område på 1,3 hektar overgitt Den botaniske hage etter initiativ av professorene Jan Muszyński og Jakub Mowszowicz. På dette området oppstod Hagen for helseplanter. I 1967 begynte anleggingen av hele hagen etter tegninger av ingeniøren Henryk Tomaszewski. 

I dag befinner over 3500 planter seg i hagen. De er utstilt i ni tematiske avdelinger:

* Polsk flora
* Den japanske hage
* Grønne planters systematikk
* Steinhagen
* Arboretum
* Dekorasjonsplanter
* Helse- og industriplanter
* Planters biologi
* Parkplanter

Eksterne lenker
---------------

* Offisielt nettsted Rediger på Wikidata

* (en) Botanical garden in Łódź – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
*For flere betydninger av «grotesk», se det*

*L'Aurore* fra 13. januar 1898 (med «J'accuse», Émile Zolas berømte brev i Dreyfus-saken) er et tidlig eksempel på bruk av groteske skrifttyper i aviser.
**Grotesk**, **grotesk skrift** eller **sans serif** («uten seriffer») er en typografisk samlebetegnelse på skrifttyper som mangler seriffer, det vil si mangler tverrstreker eller «føtter» på enden av hovedstrekene. Slike skrifttyper har vanligvis også jevntykke stammer og streker.

Groteske skrifter betegnes og kategoriseres litt forskjellig i ulike språk. Bokstavtyper formet med seriffer kalles antikvaskrifter.

Historikk
---------

Navnet ble skapt av William Thorowgood, den første som lagde en grotesk skrifttype med små bokstaver (minuskler), i 1832. Groteske skrifttyper for store bokstaver (versaler eller majuskler) kan spores tilbake til Det gamle Hellas, men fantes i moderne tid fra 1816.

Groteske fonter
---------------

Eksempler på groteske fonter er Arial, Calibri, Helvetica, trafikkalfabetet, Tratex og Verdana. Optima er en font som har trekk både av grotesk og antikva; skrifttypen mangler seriffer, men har stammer og streker med varierende tykkelse.

Groteske skrifttyper brukes ofte i brukergrensesnitt på datamaskiner fordi bokstavformene hevdes å stå klarere på skjermen enn antikva-skrifttyper med tynne hårstreker og seriffer. 

### Eksempler

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*

Litteratur
----------

* Øyvin Rannem *Bokstavene i historien* Forlaget Press 2017 ISBN 978-8232800759

Eksterne lenker
---------------

* (en) Sans Serif – kategori av bilder, video eller lyd på Commons Rediger på Wikidata
* typografi.no om grotesk

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** LCCN
 |